wickkiey/tamil-wikipedia-chunked huggingface dataset:
# விக்கிப்பீடியா:கலைச்சொல் ஒத்தாசை/கணிதம்

## map, mapping

mapping, map என்ற சொல்லுக்கு கோப்பு என்று இங்கு பயன்படுத்தப்படுகிறது. கணினியியலில் கோப்பு என்பது file இக் குறிக்கும். இதே துறையில் mapping function என்பதற்கு கோர்வை என்ற சொல்லும் பயன்படுத்தப்பட்டுள்ளது. map என்பதற்கு புவியல் வழக்கு நிலப்படம். இதில் கணிதத்திலும் கணினியியலும் map, mapping என்பதைக் குறிக்க எது சரியான சொல் ? --Natkeeran (பேச்சு) 00:59, 22 மார்ச் 2013 (UTC)
# விக்கிப்பீடியா:கலைச்சொல் ஒத்தாசை/கணிதம்

## metric, metric space

metric மற்றும் metric space இரண்டிற்கும் சரியான தமிழாக்கம் தேவை. உதவவும்--Booradleyp1 (பேச்சு) 13:20, 12 ஆகத்து 2013 (UTC)
# அலி பிரவுண்

**அலி பிரவுண்** (*Ali Brown*, பிறப்பு: பெப்ரவரி 11, 1970 ) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 16 ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். அத்துடன் 247 முதல்தர துடுப்பாட்டப் போட்டிகளிலும், 365 ஏ-தர துடுப்பாட்டப் போட்டிகளிலும், 51 இருபதுக்கு -20 போட்டிகளிலும் கலந்து கொண்டுள்ளார். இவர் 1996 - 2001 ஆண்டுகளில், இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# விக்கிப்பீடியா:தள அறிவிப்பு

## நோக்கம்

Mediawiki:Sitenotice, Mediawiki:Anonnotice ஆகிய இரு பக்கங்களின் மூலம் *தள அறிவிப்பு* செய்வதன் மூலம் விக்கப்பீடியா பங்களிப்புகள் பற்றி பார்வையாளர்களுக்கு விழிப்புணர்வு ஏற்படுத்துவது.
# விக்கிப்பீடியா:தள அறிவிப்பு

## பின்னணி

"பிழையைத் திருத்தி உதவுங்கள்" பரப்புரையின் வெற்றியை தொடர்ந்து, இதனைப் போல் பல பரப்புரைகளை நாம் மேற்கொண்டால் விக்கிப்பீடியாவைப் பற்றிப் புரிதலை மேம்படுத்தலாம். நிரலின் மூலம் புகுபதிகை செய்தவர்களுக்குத் தனிப்பட்ட பரப்புரையும், அனானிகளுக்கு தனிப்பட்ட பரப்புரையும் நாம் மேற்கொள்ளலாம். இப்பக்கத்தைத் தள அறிவிப்புப் பரப்புரைக்கு மையமாக வைத்து, பரப்புரை வாசகங்களையும், படிமம் கொண்ட பதாகைகளையும் (banner) கூட்டாக முடிவு செய்து, மாதம் 1 அல்லது 2 முறை புதிய பரப்புரைகளை மேற்கொள்ளலாம். அனானிகளிடம் digital outreach செய்திகளையும், புகுபதிகை செய்த பயனர்களுக்கு கொள்கை / சூழல் விழிப்புணர்வு செய்திகளையும் வெளியிடலாம். ஒவ்வோர் பரப்புரைக்கும் ஒரு landing page தேவை.
# விக்கிப்பீடியா:தள அறிவிப்பு

## பதாகைகள்

- பங்களிப்பாளர் அறிமுகங்கள்
# விக்கிப்பீடியா:தள அறிவிப்பு

## விளைவுகள்

2011 தமிழ் விக்கிப்பீடியா ஆண்டு அறிக்கையில் இருந்து:
:களப்பரப்புரை நிகழ்வுகளைத் தவிர விக்கியின் தள அறிவிப்புகளில் விக்கியர்களின் ஒளிப்படங்களை இட்டு புதிய பயனர்களைக் கவரும் திட்டம் சூலை-நவம்பர் மாதங்களில் செயல்படுத்தப்பட்டது. இவற்றின் தாக்கத்தை அளந்து கூற நேரடித் தரவுகள் இல்லையெனினும் இந்தக் காலகட்டத்தில் செயல்படும் பயனர்கள் எண்ணிக்கை 45% கூடியதை இவற்றின் வெற்றிக்கான ஒரு சான்றாகக் கொள்ளலாம்.
# விக்கிப்பீடியா:தள அறிவிப்பு

## புகுபதிகை செய்தவர்களுக்கான பரப்புரை யோசனைகள்

- பேச்சு பக்கங்கள் -- பயனர்களுடன் பேசுங்கள், கட்டுரைகளில் உரையாடுங்கள்.
- விக்கிப்பீடியா:ஐந்து தூண்கள்
- படிமங்கள் சேர்ப்பது எப்படி?
- உங்கள் படிமங்களை அளியுங்கள்
- கட்டுரைகளில் பிழை திருத்துங்கள்.
- முதற்பக்க கட்டுரைப் பரிந்துரைப்புகள்
- விக்கி செய்தித் திட்டத்துக்கான பரப்புரை
- விக்கி நூல்கள் திட்டத்துக்கான பரப்புரை
- விக்கிமூலம் திட்டத்துக்கான பரப்புரை
- இந்திய விக்கிமீடியா பிரிவுக்கு இணைப்பு?
- தமிழ் விக்கிப்பீடியா வலைப்பதிவு அறிமுகம் ?
- அவரவர் ஊர்களில் பயிற்சிப் பட்டறை நடத்த விருப்பமா என்று வினவல், அதற்கான விவரங்களைத் தரும் பக்கத்துக்கு இணைத்தல்.
- விக்கிப்பீடியா:முதற்பக்கக்_கட்டுரைகள், விக்கிப்பீடியா:இன்றைய_சிறப்புப்_படம்/2011 ஆகியவற்றுக்கு இணைப்பு தருவதன் மூலம் தமிழ் விக்கிப்பீடியாவின் சிறந்த படைப்புகளுக்கான பார்வைகளைக் கூட்டுதல்.
# விக்கிப்பீடியா:தள அறிவிப்பு

## அனானிகளுக்கான பரப்புரை யோசனைகள்

- பிழையைத் திருத்தி உதவுங்கள்
- வாங்க பங்களிக்கலாம் -- கணக்கு தொடங்கி பங்களியுங்கள்.
- என் விக்கிப்பீடியா -- ஃபயர்ஃபாக்சு, குரோம் நீட்சிகள்
- விக்கிப் பக்கங்களை ஃபேசுபுக்கிலும் , ட்விட்டரிலும் குறுந்தொடுப்பு மூலம் பகிர்க
# டகி பிரவுண்

**டகி பிரவுண்** (*Dougie Brown *, பிறப்பு: அக்டோபர் 29 1969), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 25 ஒருநாள் பன்னாட்டுத் துடுப்பாட்டப் போட்டிகளிலும், 209 முதல்தர துடுப்பாட்டப் போட்டிகளிலும், 314 ஏ-தர துடுப்பாட்டப் போட்டிகளிலும், இரண்டு இருபதுக்கு -20 போட்டிகளிலும் கலந்து கொண்டுள்ளார். 2009-2011ஆண்டுகளில், இங்கிலாந்து ஒருநாள் பன்னாட்டுத் துடுப்பாட்ட உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# டகி பிரவுண்

## வெளி இணைப்பு

டகி பிரவுண் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 14 2011.
# கிளேன் செப்பல்

**கிளேன் செப்பல்** (*Glen Chapple*, பிறப்பு: சனவரி 23 1974), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஒருநாள் பன்னாட்டுத் துடுப்பாட்டப் போட்டியில் கலந்து கொண்டுள்ளார். அத்துடன் 252 முதல்தர துடுப்பாட்டப் போட்டிகளிலும், 269 ஏ-தர துடுப்பாட்டப் போட்டிகளிலும், 50 இருபதுக்கு -20 போட்டிகளிலும் கலந்து கொண்டுள்ளார்.
# ஜேமி டாரிலிம்ப்பிள்

**ஜேமி டாரிலிம்ப்பிள்** (*Jamie Dalrymple*, பிறப்பு: சனவரி 21 1981), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 27 ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். அத்துடன் 102 முதல்தர துடுப்பாட்டப் போட்டிகளிலும், 151 ஏ-தர துடுப்பாட்டப் போட்டிகளிலும், மூன்று இருபதுக்கு -20 போட்டிகளிலும் கலந்து கொண்டுள்ளார். இவர் 2006 ல், இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# ஸ்டீவன் டேவிஸ்

**ஸ்டீவன் டேவிஸ்** (*Steven Davies*, பிறப்பு: சூன் 17 1986), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். அத்துடன் 92 முதல்தர துடுப்பாட்டப் போட்டிகளிலும், 109 ஏ-தர துடுப்பாட்டப் போட்டிகளிலும், ஐந்து இருபதுக்கு -20 போட்டிகளிலும் கலந்து கொண்டுள்ளார். இவர் 2009 - 2011 ஆண்டுகளில் இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# உச்சிட்ட கணபதி

**உச்சிட்ட கணபதி** (, ) விநாயகரின் முப்பத்து இரண்டு திருவுருவங்களில் 8வது திருவுருவம் ஆகும். காணாபத்தியத்தின் ஆறு முக்கிய பிரிவுகளுள் ஒன்றான உச்சிட்ட காணாபத்தியம் என்னும் காணாபத்தியப் பிரிவின் முதன்மைக் கடவுள் இவராகும்.
# உச்சிட்ட கணபதி

## திருவுருவ அமைப்பு

இந்தத் திருவுருவத்தின் நிறம் குறித்து நூல்களில் வெவ்வேறு தகவல்கள் காணப்படுகின்றன. "மந்திர மகார்ணவம்" என்னும் நூலில் உச்சிட்ட கணபதியின் நிறம் சிவப்பு எனக் காணப்பட, உத்தர காமிகாகமம் கருமை என்கிறது. வேறு சில நூல்கள் இத்திருவுருவத்தின் நிறம் நீலம் என்கின்றன. உச்சிட்ட கணபதி வடிவத்தில் கணபதிக்கு இடப்புறத்தில் தேவியின் உருவம் காணப்படும். பல எடுத்துக்காட்டுகளில் தேவியின் உருவம் கணபதியின் இடது தொடைமீது இருக்கும் நிலையில் காட்டப்பட்டுள்ளது. பெரும்பாலும் தேவியின் உருவம் ஆடைகள் அற்ற நிலையிலேயே இருக்கும். மிக அரிதாக ஆடை அணிந்தபடி இருப்பதும் உண்டு. இவ்வடிவத்தில் கணபதிக்கு ஆறு கைகள் உள்ளன. இவற்றுள் ஐந்து கைகளில் நீலோற்பலம், மாதுளம் பழம், வீணை, நெற்கதிர், அட்சமாலை என்பவற்றை ஏந்தியிருப்பார். ஆறாவது கை தேவியைத் தழுவியிருக்கும்.
# ஜோ டேன்லி

**ஜோ டேன்லி** (*Joe Denly*, பிறப்பு: மார்ச்சு 16, 1986), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒன்பது ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். அத்துடன் 70 முதல்தர துடுப்பாட்டப் போட்டிகளிலும், 77 ஏ-தர துடுப்பாட்டப் போட்டிகளிலும், 60 இருபதுக்கு -20 போட்டிகளிலும் கலந்து கொண்டுள்ளார். இவர் 2009 - ல் இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# விக்ன கணபதி

**விக்ன கணபதி** விநாயகரின் முப்பத்து இரண்டு திருவுருவங்களில் 9வது திருவுருவம் ஆகும்.
# விக்ன கணபதி

## திருவுருவ அமைப்பு

பொன்நிற மேனியராக சங்கு, கரும்புவில், புஷ்பபாணம், கோடரி, பாசம், சக்கரம், கொம்பு, மாலை, பூங்கொத்து, பாணம் முதலியவற்றை திருக்கரங்களில் கொண்டு விளங்குகிறார்.
# விக்ன கணபதி

## திதி

விக்ன விநாயகருக்கு(கணபதி) உகந்த திதி நவமி ஆகும். அன்று விக்ன விநாயகருக்கு அபிசேகம், தீபம் காட்டி வழிபட்டால் பொன் வியாபாரி, வட்டி கடை நடத்துபவர்களுக்கு தொழில் மேன்மை அடையும். நவமி திதி அன்று விக்ன கணபதியின் பெயரை 21 முறையோ, 108 முறையோ கூறி பக்தியுடன் வழிபட்டால் சிக்கல்கள், தொல்லைகள் யாவும் விலகி சகல வளங்களும் கைகூடும் என்பது நம்பிக்கை.
# இக்சிப்ர கணபதி

**இக்சிப்ர கணபதி** (*Kshirpra Prasāda Gaṇapati*, **க்ஷிப்ர கணபதி**) விநாயகரின் முப்பத்து இரண்டு திருவுருவங்களில் 10 ஆவது திருவுருவம் ஆகும்.
# இக்சிப்ர கணபதி

## திருவுருவ அமைப்பு

செவ்வரத்தம் பூப்போன்ற அழகிய செந்நிற மேனியோடு, தந்தம், கற்பகக்கொடி, பாசம், ரத்னகும்பம், அங்குசம் இவற்றை கைகளில் ஏந்தியவண்ணம் விளங்குகிறார்.
# மேத்தியூ பிளேமிங்

**மேத்தியூ பிளேமிங்** (*Matthew Fleming*, பிறப்பு: திசம்பர் 12, 1964 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 11 ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். அத்துடன் 219 முதல்தர துடுப்பாட்டப் போட்டிகளிலும், 314 ஏ-தர துடுப்பாட்டப் போட்டிகளிலும்,கலந்து கொண்டுள்ளார். இவர் 1997 - 1998 ஆண்டுகளில் இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.  
en:Matthew Fleming
# ஏரம்ப கணபதி

**ஏரம்ப கணபதி** விநாயகரின் முப்பத்து இரண்டு திருவுருவங்களில் 11வது திருவுருவம் ஆகும். இது இந்துக் கடவுளான விநாயகரின் ஐந்து முகங்களைக் கொண்ட வடிவம். நேபாளத்தில் இவ்வடிவம் மிகவும் புகழ் பெற்றது. விநாயகக் கடவுளுக்கான தாந்திரிய வழிபாட்டு முறையில் இவ்வடிவம் முக்கியமானது. விநாயகரின் 32 வடிவங்களுள் மிகவும் புகழ் பெற்றவற்றுள் இதுவும் ஒன்று.
# ஏரம்ப கணபதி

## பெயர்

பிரம்ம வைவர்த்த புராணம், ஏரம்ப (ஹேரம்ப) என்னும் சமசுக்கிருதச் சொல்லின் பொருளை விளக்குகிறது. இதன்படி "ஹே" என்பது "உதவியற்றதன்மை" அல்லது "இயலாமை" என்பதைக் குறிக்கும். "ரம்ப" என்பது "பாதுகாத்தல்" என்னும் பொருள் உடையது. இதனால் "ஹேரம்ப" என்பது "இயலாதவர்களைப் பாதுகாப்பவர்" அல்லது "உதவியற்றவர்களைப் பாதுகாப்பவர்" என்று பொருள்படும். "ஹேரம்ப" என்பது தமிழ் மரபுக்கு ஏற்ப "ஏரம்ப" ஆகிறது.  
ஏரம்ப கணபதி (ஹேரம்ப கணபதி) என்னும் பெயர் பல்வேறு புராணங்களில் காணப்படுகின்றது. 'முத்கல புராணத்தில்' விநாயகரின் 32 வடிவங்களுள் ஒன்றாக இப்பெயர் வருகிறது. வாராணாசிப் பகுதியில் உள்ள 56 விநாயகர்களில் ஒன்றாக இப்பெயரைக் கந்த புராணம் குறிப்பிடுகிறது. பிரம்ம வைவர்த்த புராணம், பத்ம புராணம், சிந்தியாகமம் ஆகியவற்றில் உள்ள விநாயகரின் பெயர்களுள் ஒன்றாக இப்பெயரும் உள்ளது. கணேச புராணத்திலும் விநாயகருக்கான அடைமொழிகளுள் ஒன்றாக இதுவும் காணப்படுகிறது.
# ஏரம்ப கணபதி

## திருவுருவ அமைப்பு

பசுமை கலந்த கருமை நிறமும் ஐந்து முகங்களும் உடையவர். அபயம், வரதம் ஆகிய கைகளையும், ஏனைய கரங்களில் பாசம், தந்தம், அட்சமாலை, மாலை, பரசு, சம்மட்டி, மோதகம், பழம் இவற்றைத் தாங்கி சிங்கவாகனத்தில் அமர்ந்து இருக்கிறார்.
# சிறுபான்மையினர் கல்லூரி (இந்தியா)

இந்தியாவில் செயல்பட்டு வரும் சுயநிதிக் கல்லூரிகளில் மொழி அல்லது சமயம் போன்றவற்றில் சிறுபான்மையினராக இருப்பவர்களால் நடத்தப் பெறும் கல்லூரிகள், தங்கள் கல்லூரிகளுக்கு **சிறுபான்மையினர் கல்லூரி** எனும் நிலையைப் பெற்றுச் செயல்படுகின்றன. இதன் மூலம் அரசின் சில கட்டுப்பாடுகளிலிருந்து விலக்குகள் பெறுவதுடன் தாங்கள் சார்ந்துள்ள மொழி அல்லது சமயம் சார்ந்த மாணவர்களுக்கு சில சலுகைகளை அளிக்க முடிகிறது.
# முதுகலைப் பட்டதாரி ஆசிரியர் (தமிழ்நாடு)

பல்கலைக்கழகம் வழங்கும் ஏதாவது ஒரு பாடத்தில் முதுகலை அல்லது முதுநிலை அறிவியலில் பட்டம் பெற்று அதன் பின்பு கல்வியியல் கல்வியில் முதுநிலைப் பட்டம் பெற்றவர்கள் தமிழ்நாட்டிலுள்ள மேல்நிலைப்பள்ளிகளில் மேல்நிலை வகுப்புகளில் அவர்கள் பயிற்சி பெற்ற பட்டப்படிப்புகளுக்கு ஏற்ற பாடங்களுக்கு ஆசிரியர்களாக நியமிக்கப்படுகின்றனர். இவர்கள் **முதுகலைப் பட்டதாரி ஆசிரியர்** என்று அழைக்கப்படுகின்றனர்.
# சுவர்களுக்கு வெளியே அமைந்த புனித பவுல் பேராலயம்

**புனித பவுல் பேராலயம்** அல்லது **சுவர்களுக்கு வெளியே அமைந்த புனித பவுல் பேராலயம்** என்பது உரோமை நகரில் உள்ள தலைசிறந்த கத்தோலிக்க பேராலயங்களுள் ஒன்றாகும். இது அதிகாரப்பூர்வமாக Papal Basilica of St. Paul Outside the Walls (இலத்தீன்: Basilica Sancti Pauli extra moenia; இத்தாலியம்: Basilica Papale di San Paolo fuori le Mura) என்று அழைக்கப்படுகிறது. உரோமை நகரில் அமைந்துள்ள புகழ்பெற்ற பண்டைய நான்கு உயர் பேராலயங்களுள் இதுவும் ஒன்றாகும். பிற உயர் பேராலயங்கள்: புனித பேதுரு, புனித இலாத்தரன் யோவான், புனித மரியா ஆகிய பெருங்கோவில்கள் ஆகும்.
# சுவர்களுக்கு வெளியே அமைந்த புனித பவுல் பேராலயம்

## தொடக்க வரலாறு

உரோமைப் பேரரசன் நீரோ என்பவரின் ஆட்சியில் கி.பி. 65-67 அளவில் கொல்லப்பட்ட திருத்தூதர் பவுலின் கல்லறைமேல் கிறித்தவர்கள் ஒரு "நினைவு மண்டபம்" கட்டி அவருக்கு வணக்கம் செலுத்திவந்தார்கள். அம்மண்டபம் உரோமை நகரின் அவுரேலியன் சுவர்களிலிருந்து சுமார் 2 கிலோ மீட்டர் தொலையில் ஓஸ்தியா நெடுஞ்சாலையில் அமைந்திருந்தது.  
கி.பி. நான்காம் நூற்றாண்டின் தொடக்கத்தில் கிறித்தவர்களுக்கு எதிரான கொடுமைகள் ஓரளவு நின்ற காலத்தில் உரோமைப் பேரரசன் காண்ஸ்டண்டைன் கிறித்தவ மதத்தைக் கடைப்பிடிக்க விதிக்கப்பட்ட தடையை அகற்றினார். அவரே புனித பவுலுக்கு அர்ப்பணிக்கப்பட்ட நினைவு மண்டபத்தின் கீழ் அகழ்வு நிகழ்த்தப் பணித்தார். புனித பவுலின் கல்லறைமீது ஒரு கோவில் கட்டி எழுப்பினார். அக்கோவில் கி.பி. 324ஆம் ஆண்டு, நவம்பர் 18ஆம் நாள் திருத்தந்தை சில்வெஸ்டர் என்பவரால் நேர்ந்தளிக்கப்பட்டது.
# சுவர்களுக்கு வெளியே அமைந்த புனித பவுல் பேராலயம்

## விரிவாக்கம்

உரோமைப் பேரரசர்களாகிய தியோடோசியஸ், இரண்டாம் வாலண்டீனியன், அர்க்கேடியஸ் ஆகியோரின் ஆட்சியில் புனித பவுல் கோவில் விரிவாக்கப்பட்டு, எழிலுற அமைக்கப்பட்டது. கி.பி. 384-395 காலகட்டத்தில் நடந்த விரிவாக்கத்தின்படி, கோவிலுக்கு ஐந்து உள் நீள்வாக்குப் பகுதிகள் அமைக்கப்பட்டன; அவை நான்கு பிரிவுடைய ஒரு முற்றத்தைச் சென்றடையும் விதத்தில் இருந்தன. கோவில் முற்றத்தில் நான்கு வரிசையாகத் தூண்கள் எழுப்பப்பட்டன.  
பல திருத்தந்தையர் ஆட்சிக் காலத்தில் புனித பவுல் கோவில் இன்னும் அதிகமாக அழகுபடுத்தப்பட்டது. எடுத்துக்காட்டாக, கோவிலைச் சுற்றுயுள்ள அகன்ற காப்புச் சுவர்கள் 9ஆம் நூற்றாண்டில் எழுப்பப்பட்டன. வெளியிலிருந்து எதிரிகள் தாக்காமல் இச்சுவர்கள் கட்டப்பட்டன. உயர்ந்தெழுகின்ற மணிக்கூண்டும் பிசான்சியக் கலையில் அமைந்த எழில்மிகு பெருங்கதவும் 11ஆம் நூற்றாண்டில் சேர்க்கப்பட்டன.  
பிற விரிவாக்கங்களுள் குறிப்பிடத்தக்கவை: கோவில் முகப்பில் ஓவியர் பியேத்ரோ கவால்லீனி என்பவரால் அமைக்கப்பட்ட பதிகைக் கல் ஓவியங்கள்; வாஸ்ஸலேத்தோ குடும்பத்தினர் உருவாக்கிய முற்றத் தோட்டம்; கோதிக் பாணியில் அமைந்த விரிமேடை; பாஸ்கா மெழுகுதிரியைத் தாங்க 13ஆம் நூற்றாண்டில் அமைக்கப்பட்ட கலையழகு மிக்க உயர்ந்த விளக்குத் தண்டு.  
இவ்வாறு பல விதங்களில் அணிசெய்யப்பட்ட புனித பவுல் பேராலயம், 1626இல் புனித பேதுரு பேராலயம் புதிதாகக் கட்டப்பட்டு நேர்ந்தளிக்கப்படும் ஆண்டுவரையிலும் உரோமை நகரிலேயே புகழ்மிக்க மாபெரும் பேராலயமாகத் திகழ்ந்தது.
# சுவர்களுக்கு வெளியே அமைந்த புனித பவுல் பேராலயம்

## தீ விபத்தில் நிகழ்ந்த சேதம்

1823ஆம் ஆண்டு ஜூலை 15ஆம் நாள் இரவில் திடீரெனப் பற்றிய தீயில் புனித பவுல் பெருங்கோவில் பெரும் சேதமுற்றது. பண்டைய கிறித்தவக் கலைக்கும், பிசான்சியக் கலைக்கும், மறுமலர்ச்சிக் கலைக்கும், பரோக்கு கலைக்கும் சிறந்த எடுத்துக்காட்டாக விளங்கிய கோவில் சேதமடைந்ததால் கிறித்தவ உலகமே துயருற்றது.
# சுவர்களுக்கு வெளியே அமைந்த புனித பவுல் பேராலயம்

## புதிய கோவில் கட்டப்படுதல்

தீ விபத்து நிகழ்ந்த குறுகிய காலத்திலேயே கோவிலை மீண்டும் கட்ட முயற்சி மேற்கொள்ளப்பட்டது. தீக்குத் தப்பிய கட்டடப் பகுதிகளும் கலைப் பொருள்களும் புதிய கட்டடத்திற்குப் பயன்படுத்தப்பட்டன. தீ விபத்து ஏற்படுவதற்கு முன்னர் கோவில் எவ்வடிவத்தில் இருந்ததோ அதே வடிவத்தில் அது மீண்டும் புதுப்பிக்கப்பட்டு, சீரமைக்கப்பட்டது. 1840இல் திருத்தந்தை பதினாறாம் கிரகோரி கோவிலின் பீடத்தை அர்ச்சித்தார்.  
கோவில் சீரமைக்கப்பட்ட பிறகு வேறு கலைவேலைகளும் சேர்க்கப்பட்டன. 146 பெரும் தூண்களைக் கொண்ட முன்வாயிற் பகுதி 1928இல் இணைக்கப்பட்டது. அண்மைக் காலத்தில் கோவிலின் கீழ் நடத்தப்பட்ட அகழ்வாய்வின் பயனாக புனித பவுல் அடக்கம் செய்யப்பட்ட கல்லறை கண்டுபிடிக்கப்பட்டது.
# சுவர்களுக்கு வெளியே அமைந்த புனித பவுல் பேராலயம்

## திருத்தந்தையர்களின் முகச் சாயல்கள் வரிசை

5ஆம் நூற்றாண்டில், திருத்தந்தை பெரிய லியோ என்பவரின் ஆட்சிக்காலத்தில் புனித பவுல் பெருங்கோவிலின் உள்ளே நடு நீள்வாக்குப் பகுதியின் இரு புறங்களிலும் தூண்களின் மேற்பகுதியில் திருத்தந்தையர்களின் முகச் சாயல்கள் தனித்தனியாகவும் இயல்பான தோற்றத்திலும் வரிசையாக வரையப்பட்டன. அந்த வரிசை தொடர்ந்து இற்றைப்படுத்தப்படுகிறது.  
பண்டைய உரோமை நகரின் சுவர்களுக்கு வெளியே இவ்வாலயம் அமைந்திருந்ததால் இதற்கு "சுவர்களுக்கு வெளியே அமைந்த புனித பவுல் பேராலயம்" என்னும் பெயர் வந்தது. இப்போது இக்கோவில் உரோமை நகரின் எல்லைக்குள்தான் இருக்கின்றது. ஆயினும் இது வத்திக்கான் நகர்-நாட்டின் ஆளுகைக்கு உட்பட்டது.
# சுவர்களுக்கு வெளியே அமைந்த புனித பவுல் பேராலயம்

## பிற சிறப்புகள்

புனித பவுல் பேராலயத்தை ஒட்டி, மிகப் பழைய துறவியர் இல்லம் உள்ளது. இது புனித பெனடிக்ட் துறவியர் இல்லம் ஆகும். இந்தத் துறவியர் இல்லம் க்ளூனி ஓடோன் என்பவரால் 936இல் சீரமைக்கப்பட்டது. இன்றுவரை அது துறவியர் இல்லமாகவே செயல்பட்டுவருகிறது. எட்டாம் நூற்றாண்டில் திருத்தந்தை இரண்டாம் கிரகோரியின் ஆட்சியில் உருவான இத்துறவியர் இல்லம் புனித பவுலின் கல்லறை அருகே அமைந்துள்ளது. அங்கு வதிகின்ற துறவியர் புனித பவுல் ஆலயத்தில் பாவ மன்னிப்பு வழிபாடுகள் நடத்தவும், கிறித்தவ ஒன்றிப்புக் கூட்டங்கள் நிகழ்த்தவும் பொறுப்புக் கொண்டுள்ளனர்.
# சுவர்களுக்கு வெளியே அமைந்த புனித பவுல் பேராலயம்

## கிறித்தவ ஒன்றிப்பும் புனித பவுல் ஆலயமும்

புனித பவுல் மனமாற்றம் அடைந்த நிகழ்ச்சி ஒவ்வொரு ஆண்டும் சனவரி 25ஆம் நாள் இந்த ஆலயத்தில் சிறப்பாகக் கொண்டாடப்படும். அந்த நாளில் "கிறித்தவ ஒன்றிப்பு வாரம்" தொடங்கும். அதைத் தொடங்கிவைக்க திருத்தந்தை புனித பவுல் கோவிலுக்குச் செல்வார்.  
2007, சூன் மாதம் 28ஆம் நாள் திருத்தந்தை பதினாறாம் பெனடிட்க் புனித பவுல் பேராலயத்துக்குச் சென்று, 2008ஆம் ஆண்டு "புனித பவுல் ஆண்டு" எனக் கடைப்பிடிக்கப்படும் என்று அறிவித்தார். புனித பவுல் பிறந்த 2000 ஆண்டு நினைவாக அக்கொண்டாட்டம் 2008 சூன் 28இலிருந்து 2009 சூன் 29 வரை (புனிதர்கள் பேதுரு, பவுல் பெருவிழா) நிகழ்ந்தது.
# இஸ்லாமிய தாரகை (சிற்றிதழ்)

**இஸ்லாமிய தாரகை** 1946ம் ஆண்டில் இலங்கை கொழும்பிலிருந்து வெளிவந்த ஒரு வார இதழாகும்.
# இஸ்லாமிய தாரகை (சிற்றிதழ்)

## ஆசிரியர்

- முகம்மது சாலிஹ்
# இஸ்லாமிய தாரகை (சிற்றிதழ்)

## சிறப்பு

இஸ்லாமிய தாரகை இலங்கையிலும், இந்தியாவிலும் பல வாசகர்களை கொண்டிருந்ததுடன், பல முக்கிய எழுத்தாளர்களின் பங்களிப்பு இவ்விதழுக்குக் கிடைத்துவந்தது.
# இஸ்லாமிய தாரகை (சிற்றிதழ்)

## உள்ளடக்கம்

சிறுகதைகள், கவிதைகள், புதினங்கள், கட்டுரைகள், நூலாய்வுகள், ஆய்வுக் கட்டுரைகள், இலக்கிய கட்டுரைகள் போன்ற பல அம்சங்களை இது தாங்கியிருந்தது.
# நாடுகளின் அரண்மனை

***பலைஸ் தெ நேசியோன்சு *** (பிரெஞ்சு: *Palais des Nations*, , தமிழ்:***நாடுகளின் அரண்மனை***) உலக நாடுகள் சங்கத்தின் தலைமையகமாக 1929ஆம் ஆண்டுக்கும் 1936ஆம் ஆண்டுக்கும் இடையில் சுவிட்சர்லாந்தின் ஜெனீவா நகரில் கட்டப்பட்டது. 1946ஆம் ஆண்டு இதற்கான ஒப்பந்தத்தை ஐ.நா பொதுச்செயலர் சுவிட்சர்லாந்து அரசுடன் கையொப்பமிட்டபின் ஐக்கிய நாடுகளின் அலுவலகமாக செயற்பட்டு வருகிறது. இங்கு ஐ.நாவின் அலுவலகம் இயங்கினாலும் சுவிட்சர்லாந்து 2002ஆம் ஆண்டிலேயே ஐ.நாவின் உறுப்பினராக இணைந்தது குறிப்பிடத்தக்கது.
# நாடுகளின் அரண்மனை

## வரலாறு

1920களில் இந்தக் கட்டிட வளாகத்தை வடிவமைக்க ஓர் போட்டி நடத்தப்பட்டது.  
377 போட்டி ஆக்கங்களிலிருந்து இறுதி வடிவமைப்பைத் தேர்ந்தெடுக்க கட்டிட வடிவமைப்பாளர்கள் அடங்கிய நடுவர் குழுவொன்று அமைக்கப்பட்டது. இருப்பினும் இவர்களால் வெற்றியாளரை தீர்மானிக்க இயலவில்லை; முடிவில் சிறந்த வடிவமைப்புகளை வழங்கிய ஐந்து வடிவமைப்பாளர்களைத் (கார்லோ பிரோக்கி, யூலியன் பிளெகென்ஹைமர், கமில் லெஃபெவ்ர், ஆன்ரீ பால் நெநோட், யோசஃப் வேகோ) தேர்ந்தெடுத்து அவர்கள் ஒன்றிணைந்து இறுதி வடிவமைப்பை வடிக்குமாறு தீர்வு வழங்கினர்.  
ஐக்கிய நாடுகள் கட்டுப்பாட்டில் வந்தபிறகு இரு விரிவாக்கங்கள் நடந்துள்ளன. 1950களில் "K" கட்டடத்திற்கு மூன்று தளங்கள் சேர்க்கப்பட்டன மற்றும் உலக சுகாதார அமைப்பிற்கு தற்காலிகமாக இடமளிக்க "D" கட்டடம் கட்டப்பட்டது. "E" கட்டடம் அல்லது "புதுக்" கட்டடம் 1973ஆம் ஆண்டில் கலந்தாய்வு அரங்கங்களுடன் முடிக்கப்பட்டது. இவற்றுடன் கட்டட வளாகம் 2800 அலுவலகங்களுடன் 34 மாநாட்டரங்குகளுடன் 600 மீ நீளத்துடன் உள்ளது.
# நாடுகளின் அரண்மனை

## விவரணம்

இந்த அரண்மனை ஆரியானா பூங்காவில் அமைந்துள்ளது. இந்தப் பூங்காவினை ஜெனீவா நகருக்கு 1890இல் கொடையளித்த குஸ்தவ் டெ ரெவில்லியோடு டெ ரீவ் மூன்று நிபந்தனைகளை விதித்திருந்தார்: பூங்கா எப்போதும் பொதுமக்களுக்கு அணுக்கமாக இருக்க வேண்டும்; தான் இந்தப் பூங்காவிலேயே அடக்கம் செய்யப்பட்ட வேண்டும்; பூங்காவெளியில் மயில்கள் எந்நேரமும் சுதந்தரமாக உலாவ வேண்டும். இவை இன்றளவும் கடைபிடிக்கப்பட்டு வருகிறது. இந்தப் பூங்காவில் 1668ஆம் ஆண்டு சுவிசு கட்டிடம் (chalet) உள்ளது.  
உலக நாடுகள் சங்கக் கட்டடத்தின் அடித்தளத்தில் உலக நாடுகள் சங்க உறுப்பினர் நாடுகளின் பட்டியல் அடங்கிய ஆவணம், சங்க அரசியலமைப்பு ஆவணம், பத்தாவது அவையில் பங்கேற்ற நாடுகளின் நாணயங்களின் மாதிரிகள் அடங்கிய காலப்பேழை புதைக்கப்பட்டுள்ளது.
# இஸ்லாமியர் இதயக்குரல் (சிற்றிதழ்)

**இஸ்லாமியர் இதயக்குரல்** 1985ம் ஆண்டில் தென்காசியிலிருந்து மாதமிரு முறை வெளிவந்த ஓர் இதழாகும்.
# இஸ்லாமியர் இதயக்குரல் (சிற்றிதழ்)

## ஆசிரியர்:

- அ. சாகுல் அமீது
# இஸ்லாமியர் இதயக்குரல் (சிற்றிதழ்)

## பணிக்கூற்று

தமிழ்நாடு இஸ்லாமியர் பேரவையின் அரசியல் சார்பற்ற கொள்கை விளக்க ஏடு
# இஸ்லாமியர் இதயக்குரல் (சிற்றிதழ்)

## உள்ளடக்கம்

இது இசுலாமிய பேரவையின் கொள்கை விளக்க இதழ் என்றடிப்படையில் பேரவைச் செய்திகளுக்கு முக்கியத்துவம் கொடுத்திருந்தது. அத்துடன், இசுலாமிய அடிப்படையில் அமைந்த கட்டுரைகள், செய்திகள், இசுலாமிய உலக செய்தி விமர்சனங்கள் என்பனவும் இதில் உள்வாங்கப்பட்டிருந்தன.
# இஸ்லாம் (1923 சிற்றிதழ்)

**இஸ்லாம்** 1923ம் ஆண்டில் இந்தியா, லால்பேட்டையிலிருந்து வெளிவந்த ஒரு மாத இதழாகும். இஸ்லாம் எனும் பெயரில் இலங்கை, இந்தியா, சிங்கப்பூர், மலேசியா போன்ற நாடுகளில் அவ்வப்போது வெளிவந்துள்ளன.
# இஸ்லாம் (1923 சிற்றிதழ்)

## ஆசிரியர்

- மௌலவி முகம்மது சர்புதீன்
# இஸ்லாம் (1923 சிற்றிதழ்)

## உள்ளடக்கம்

இவ்விதழில் இசுலாமிய கோட்பாட்டு விளக்கங்கள் தொடர்பான ஆக்கங்களுக்கு முன்னுரிமை வழங்கப்பட்டிருந்தன. இஸ்லாத்தின் அடிப்படைகளான குர்ஆன், நபிகளாரின் சொல், செயல், அங்கீகாரமான ஹதீஸ்கள் போன்றவற்றிற்கான விளக்கங்கள் வழங்கப்பட்டிருந்தன.
# இஸ்லாம் மித்திரன் (இதழ்)

**இஸ்லாம் மித்திரன்** இலங்கை கொழும்பிலிருந்து 1893ம் ஆண்டில் வெளிவந்த ஒரு இதழாகும். 19ம் நூற்றாண்டின் இறுதியில் இவ்விதழ் வெளிவந்தது.
# இஸ்லாம் மித்திரன் (இதழ்)

## ஆசிரியர்

உதுமான்
# இஸ்லாம் மித்திரன் (இதழ்)

## முக்கியத்துவம்

19ம் நூற்றாண்டு தமிழ் இசுலாமிய இதழ்களை நோக்குமிடத்து அவதானிக்கக்கூடிய பிரதமான பண்பு அரபு தமிழ் ஆக்கங்களைக் கொண்டிருந்தமையாகும். இவ்விதழ் இயலுமான வரை இதனை தவிர்த்து தமிழிலே வெளிவர முயற்சி செய்துள்ளது.
# இஸ்லாம் மித்திரன் (இதழ்)

## உள்ளடக்கம்

19ம் நூற்றாண்டு இஸ்லாமியர்கள் இஸ்லாம் பற்றிய விளக்கங்களைப் பெற்றுக் கொள்ள பெரிதும் சிரமப்பட்டனர். மறுபுறமாக இவர்களிடத்தே இது பற்றிய உணர்வுகளும் அதிகமாகக் காணப்படவில்லை. இப்படிப்பட்ட நிலையில் இசுலாமிய அடிப்படைகளை விளக்கக் கூடிய கட்டுரைகளே இது தன்னகத்தே கொண்டிருந்தது. மேலும், இலங்கை முஸ்லிகளின் நிலை பற்றிய செய்திகளும், கட்டுரைகளும் இடைக்கிடையே உள்வாங்கப்பட்டிருந்தன.
# இஸ்லாம் மித்திரன் (இதழ்)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
# ஆ. ச. தம்பையா

**ஆர்தர் சரவணமுத்து தம்பையா** (*Arthur Saravanamuthu Thambiah*)(சனவரி 2, 1924 - மே 11 ,2011) என்பவர் இந்தியாவைச் சேர்ந்த தோல் மருத்துவர் ஆவார். இவர் சென்னை அரசுப் பொது மருத்துவமனையில் 32 ஆண்டுகள் மருத்துவராகச் சேவையாற்றியுள்ளார். தம்பையா 1961ஆம் ஆண்டு முதல் 1982ஆம் ஆண்டு வரை 21 ஆண்டுகள் தோல் மருத்துவத் துறைத் தலைவராகப் பதவி வகித்தார். ஒட்டுமொத்தமாக இவரது வாழ்க்கையில் 60 ஆண்டுகள் தோல் மருத்துவத்திற்கு சேவை செய்துள்ளார்..
# ஆ. ச. தம்பையா

## வாழ்க்கைக் குறிப்பு

தம்பையாவின் பெற்றோர்கள் இருவரும் மருத்துவர்கள் ஆவர்.. இவர்களைப் பின்பற்றி மதராசு மருத்துவக் கல்லூரியில் 1946ஆம் ஆண்டு மருத்துவராகப் பட்டம் பெற்றார். இலண்டன் இராயல் கல்லூரியில் தோல் மருத்துவத்தில் எம்.ஆர்.சி.பி படிப்பை முடித்தார். இப்படிப்பை முடித்த முதல் தென்னிந்தியர் என்ற சிறப்பு இவருக்குக் கிடைத்தது. இலண்டன் கேம்பிரிட்ச், எடின்பரோவில் பயிற்சி பெற்றப் பின்னர், மீண்டும் சென்னையில் மதராசு மருத்துவக் கல்லூரியில் தோல் மருத்துவப் பிரிவில் பணியாற்றினார். 1961ஆம் ஆண்டு இந்தத்துறையில் முதல் தொழில்முறைப் பதவி ஏற்படுத்தப்பட்டபோது தம்பையா அதன் முதல் பேராசிரியராக விளங்கினார். 1982ஆம் ஆண்டு வரை 21 ஆண்டுகள் சென்னை பொதுமருத்துவமனையில் தோல் மருத்துவத் துறையின் தலைவராகப் பணியாற்றி ஓய்வு பெற்றார்.  
மருத்துவச் சேவைக்கு இடையூறாக இருக்கும் என்பதற்காகத் திருமணம் செய்யவில்லை. டாக்டர் கமலம் என்னும் மற்றொரு தோல் மருத்துவ நிபுணருடன் சேர்ந்து 160 சர்வதேசத் தோல் மருத்துவ ஆய்வு அறிக்கைகளை சமர்ப்பித்துள்ளார். இருவரும் சேர்ந்து கண்டுபிடித்த மூன்று பூஞ்சைக் காளான் நோய்க் கிருமிகள் அமெரிக்க அட்லாண்டாவில் உள்ள நோய்க் கிருமி வளர்ப்பு மையத்தில் இடம்பெற்றுள்ளன. இவர் மரு. பி. சி. ராய் விருது உள்பட பல்வேறு விருதுகளைப் பெற்றுள்ளார்.  
தம்பையா, 2011ஆம் ஆண்டு மே மாதம் 11 ஆம் தேதியன்று தன்னுடைய 87ஆவது வயதில் காலமானார்.
# எரோல் ஹோம்ஸ்

**எரோல் ஹோம்ஸ்** (*Errol Holmes*, பிறப்பு: ஆகத்து 21, 1905, இறப்பு: ஆகத்து 21, 1960) இங்கிலாந்து அணியின் துடுப்பாட்டக்காரர் ஆவார். இவர் ஐந்து தேர்வுத் துடுப்பாட்டப் போட்டியிலும், 301 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1935 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஐக்கிய நாடுகள் ஜெனீவா அலுவலகம்

, ஐ.நா ஜெனீவா அலுவலக முதன்மைக் கட்டிடம்]]
**ஐக்கிய நாடுகள் ஜெனீவா அலுவலகம் ** (United Nations Office at Geneva, *UNOG*) ஐக்கிய நாடுகள் நிறுவனத்தின் நான்கு பெரும் அலுவலக வளாகங்களில் (ஐ.நா. தலைமையகத்தை அடுத்து) இரண்டாவது மிகப்பெரும் வளாகமாகும். இது உலக நாடுகற் சங்கத்திற்காக 1929க்கும் 1938க்கும் இடையில் கட்டப்பட்ட நாடுகளின் அரண்மனை கட்டிட வளாகத்தில் இயங்குகிறது.  
ஐக்கிய நாடுகள் நிர்வாக அலுவலகங்களைத் தவிர ஐ.நாவின் பல திட்டப்பணிகள் மற்றும் நிதியங்களுக்கான அலுவலகங்களும் இங்கு இடம் பெற்றுள்ளன.  
மேலும் சில திட்டப்பணிகள், நிதியங்களுக்கான அலுவலகங்கள் சுவிட்சர்லாந்து அரசு கொடுத்துள்ள பிற அலுவலகவெளிகளிலும் இடம் பெற்றுள்ளன.
# ஐக்கிய நாடுகள் ஜெனீவா அலுவலகம்

## ஐ.நா அங்கங்கள்

**ஜெனீவாவைத் தலைமையகமாகக் கொண்டவை:**
- ECE – Economic Commission for Europe
- IBE – International Bureau of Education
- ICC – International Computing Centre
- ILO – International Labour Organization
- ITC – International Trade Centre
- ITU – International Telecommunication Union
- JIU – Joint Inspection Unit
- OCHA – Office for the Coordination of Humanitarian Affairs
- UNAIDS – Joint United Nations Programme on HIV/AIDS
- UNHCHR – Office of the United Nations High Commissioner for Human Rights
- UNHCR – Office of the United Nations High Commissioner for Refugees
- UNCC – United Nations Compensation Commission
- UNCTAD – United Nations Conference on Trade and Development
- UNIDIR – United Nations Institute for Disarmament Research
- UNITAR – United Nations Institute for Training and Research
- NGLS – United Nations Non-Governmental Liaison Service
- UNOPS – United Nations Office for Project Services
- UNOSDP – United Nations Office on Sport for Development and Peace
- UNFPA – United Nations Population Fund
- UNRWA – United Nations Relief and Works Agency for Palestine Refugees in the Near-East
- UNRISD – United Nations Research Institute for Social Development
- CEB – United Nations System Chief Executives Board for Coordination
- UNV – United Nations Volunteers Programme
- WHO – World Health Organization
- WIPO – World Intellectual Property Organization
- WMO – World Meteorological Organization  
**ஜெனீவாவிலும் உள்ளவை:**
- IAEA – International Atomic Energy Agency (Headquarters are in Vienna)
- UNEP – United Nations Environment Programme (Headquarters are in Nairobi)
- UNESCO – United Nations Educational, Scientific and Cultural Organization (Headquarters are in பாரிஸ்)
- UNIDO – United Nations Industrial Development Organization (Headquarters are in Vienna)
- WFP – World Food Programme (headquarters are in உரோம்)
# பெர்சி ஹோம்ஸ்

**பெர்சி ஹோம்ஸ்** (*Percy Holmes*, பிறப்பு: நவம்பர் 25, 1886, இறப்பு: செப்டம்பர் 3, 1971) இங்கிலாந்து அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டியிலும், 555 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1921 - 1932 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# லட்சுமி கணபதி

**லட்சுமி கணபதி** விநாயகரின் முப்பத்து இரண்டு திருவுருவங்களில் 12 ஆவது திருவுருவம் ஆகும்.
# லட்சுமி கணபதி

## திருவுருவ அமைப்பு

எட்டுக் கைகளிலும் கிளி, மாதுளம்பழம், கலசம், அங்குசம், பாசம், கற்பகக்கொடி, கட்கம், வரதம், இவற்றையுடையவரும் வெண்மை நிறத்தோடு நீலத் தாமரைப் பூவை ஏந்திய இரு தேவிமார்களோடு விளங்குவர்.
# மகா கணபதி

**மகா கணபதி** விநாயகரின் முப்பத்து இரண்டு திருவுருவங்களில் 13வது திருவுருவம் ஆகும்.
# மகா கணபதி

## திருவுருவ அமைப்பு

செங்கதிர் போன்ற நிறத்தோடு திருக்கரங்களில் மாதுளம்பழம், கதை, கரும்பி, வில், சக்கரம், தாமரை, பாசம், நீலோத்பலம், நெற்கதிர், தந்தம், ரத்னகலசம், இவற்றைத் தரித்தவரும், முக்கணனை உடையவரும், பிறையை சூடியவருமாக மடிமீது எழுந்தருளியிருக்கிற தாமரையை ஏந்திய தேவியோடு விளங்குவர்.
# லேலண்ட் ஹோன்

**லேலண்ட் ஹோன்** (*Leland Hone*, பிறப்பு: சனவரி 30, 1853, இறப்பு: டிசம்பர் 31, 1896) இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், எட்டு முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1879 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# லென் ஹொப்வூட்

**லென் ஹொப்வூட்** (*Len Hopwood*, பிறப்பு: அக்டோபர் 30, 1903, இறப்பு: சூன் 15, 1985) இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 400 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1934 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஏ. என். ஹோன்பீ

** ஏ. என். ஹோன்பீ** (*A. N. Hornby*, பிறப்பு: பெப்ரவரி 10 1847, இறப்பு: திசம்பர் 17 1925) இங்கிலாந்து அணியின் துடுப்பாட்டக்காரர் ஆவார். இவர் மூன்று தேர்வுத் துடுப்பாட்டப் போட்டிகளிலும், 437 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1879 - 1884 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஏகாட்சர கணபதி

**ஏகாட்சர கணபதி** விநாயகரின் முப்பத்து இரண்டு திருவுருவங்களில் 17வது திருவுருவம் ஆகும்.
# ஏகாட்சர கணபதி

## திருவுருவ அமைப்பு

செந்நிற மேனியோடு செம்பட்டாடையுடன் செம்மலர் மாலை அணிந்து முக்கண்ணுடன் பிறையை சூடியிருப்பார். மாதுளம் பழம், பாசம், அங்குசம், வரதம், இவைகளை தாங்கிய கரங்களையுடையவர். யானை முகம் உடையவர். பத்மாசனத்தில் வீற்றிருப்பவர்.
# திரயாட்சர கணபதி

**திரயாட்சர கணபதி**, விநாயகரின் முப்பத்து இரண்டு திருவுருவங்களில் 19 ஆவது திருவுருவம் ஆகும்.
# திரயாட்சர கணபதி

## திருவுருவ அமைப்பு

திரயாட்சர கணபதி பொன்னிற மேனியுடன் அசைகின்ற காதுகளில் சாமரையணிந்து நான்கு கரங்களிலும் பாசம், அங்குசம், தந்தம், மாம்பழம் ஆகியவற்றைத் தாங்கிய வண்ணம் துதிக்கையில் மோகத்துடனும் விளங்குவார்.
# மார்ட்டின் ஹோட்டன்

** மார்ட்டின் ஹோட்டன்** (*Martin Horton*,பிறப்பு: ஏப்ரல் 21 1934, இறப்பு: ஏப்ரல் 3 2011.) இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 410 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1959 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# உத்தண்ட கணபதி

**உத்தண்ட கணபதி** விநாயகரின் முப்பத்து இரண்டு திருவுருவங்களில் 24வது திருவுருவம் ஆகும்.
# உத்தண்ட கணபதி

## திருவுருவ அமைப்பு

நீலம், தாமரை, மாதுளம் பழம், கதை, தந்தம், கரும்புவில், இரத்தினகலசம், பாசம், நெற்கதிர், மாலை இவற்றை ஏந்திய பத்துக்கைகளை உடையவர். அழகிய தாமரைப் பூவை ஏந்திய பச்சை மேனியளாகிய தேவியால் தழுவப்பெற்றவர்.
# மும்முக கணபதி

**மும்முக கணபதி**, விநாயகரின் முப்பத்து இரண்டு திருவுருவங்களில் 28வது திருவுருவம் ஆகும்.
# மும்முக கணபதி

## திருவுருவ அமைப்பு

வலது கைகளில் கூரிய அங்குசம், அட்சமாலை, வரதம் இவற்றை உடையவர். இடது கைகளில் பாசம், அமுதகலசம், அபயம் இவற்றை உடையவர். பொற்றாமரையாசனத்தின் நடுப் பொகுட்டில் மூன்ற முகங்களோடு எழுந்தருளியிருப்பவர். புரசம், பூப் போன்ற சிவந்த நிறம் உடையவர்.
# சிங்க கணபதி

**சிங்க கணபதி**, விநாயகரின் முப்பத்து இரண்டு திருவுருவங்களில் 29வது திருவுருவம் ஆகும்.
# சிங்க கணபதி

## திருவுருவ அமைப்பு

வீணை, கற்பக்கொடி, சிங்கம், வரதம் இவற்றை வலது கைகளில் தாங்கியவர். தாமரை, இரத்தின கலசம், பூங்கொத்து, அபயம் இவையமைந்த இடதுகைகளை உடையவர். வெண்ணிறமான மேனியர். யானைமுகவர். சிங்க வாகனத்தில் எழுந்தருளியிருப்பவர்.
# ரவூப் ஹக்கீம்

**அப்துல் ரவூப் ஹக்கீம்** (*Abdul Rauff Hakeem*, பிறப்பு: ஏப்ரல் 13, 1960), இலங்கை நாடாளுமன்ற உறுப்பினரும், முசுலிம் அரசியல்வாதியும், சிறீலங்கா முஸ்லிம் காங்கிரஸ் கட்சியின் தலைவரும், வழக்கறிஞரும் ஆவார். இவர் 7வது நாடாளுமன்றத்திற்கான 2010 தேர்தலில் ஐக்கிய தேசியக் கட்சி கூட்டணியில் கண்டி மாவட்டத்தில் இருந்து மக்களால் தெரிவு செய்யப்பட்ட உறுப்பினர் ஆவார். இவர் 1994, 2000, 2001, 2004 தேர்தல்களிலும் பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று நகர திட்டமிடல் மற்றும் நீர்வழங்கல் அமைச்சராக நியமிக்கப்பட்டார்.
# ரவூப் ஹக்கீம்

## முஸ்லிம் காங்கிரஸ் தலைவர்

சிறீலங்கா முஸ்லிம் காங்கிரசின் நிறுவனத் தலைவர் எம். எச். எம். அஷ்ரப் உலங்குவானூர்தி விபத்தில் இறந்ததை அடுத்து இவர் கட்சியின் தலைவராகத் தெரிவு செய்யப்பட்டார். 2010 நாடாளுமன்றத் தேர்தலில் ஸ்ரீலங்கா முஸ்லிம் காங்கிரஸ் ஐக்கிய தேசிய கட்சி செய்து கொண்ட உடன்படிக்கைக்கமைய ஐக்கிய தேசியக் கட்சியில் போட்டியிட்டு வெற்றிபெற்று பின்பு ஆளும் ஐக்கிய மக்கள் சுதந்திரக் கூட்டணியில் இணைந்து அமைச்சரானார். 2014 டிசம்பர் 28 அன்று சிறீலங்கா முஸ்லிம் காங்கிரஸ் கட்சி அரசில் இருந்து விலகி அரசுத்தலைவர் தேர்தலில் போட்டியிடும் கூட்டு எதிரணி வேட்பாளர் மைத்திரிபால சிறிசேனவிற்கு தமது ஆதரவைத் தெரிவித்தது. ரவூப் ஹக்கீம் அமைச்சர் பதவியில் இருந்து விலகினார்.
# ரவூப் ஹக்கீம்

## தேர்தல் வரலாறு

**ரவூப் ஹக்கீமின் தேர்தல் வரலாறு**  
| 2000 நாடாளுமன்றம் | கண்டி மாவட்டம் | சிறீலங்கா முஸ்லிம் காங்கிரசு | தேசிய ஐக்கியக் கூட்டணி | align= |
| --- | --- | --- | --- | --- |
| 2001 நாடாளுமன்றம் | கண்டி மாவட்டம் | சிறீலங்கா முஸ்லிம் காங்கிரசு | ஐக்கிய தேசிய முன்னணி | align= |
| 2004 நாடாளுமன்றம் | அம்பாறை மாவட்டம் | சிறீலங்கா முஸ்லிம் காங்கிரசு | align= |  |
| 2008 மாகாணசபை | திருகோணமலை மாவட்டம் | சிறீலங்கா முஸ்லிம் காங்கிரசு | ஐக்கிய தேசிய முன்னணி |  |
| 2010 நாடாளுமன்றம் | கண்டி மாவட்டம் | சிறீலங்கா முஸ்லிம் காங்கிரசு | ஐக்கிய தேசிய முன்னணி | align= |
| 2015 நாடாளுமன்றம் | கண்டி மாவட்டம் | சிறீலங்கா முஸ்லிம் காங்கிரசு | ஐக்கிய தேசிய முன்னணி | align= |
| 2020 நாடாளுமன்றம் | } |  |  |  |
# சுனில் ஹந்துன்நெத்தி

**சுனில் ஹந்துன்நெத்தி ** (Sunil Handunnetti, பிறப்பு: அக்டோபர் 19, 1971), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஜனநாயக தேசிய முன்னணிசார்பில் கொழும்பு மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.
# சுனில் ஹந்துன்நெத்தி

## வாழ்க்கைக் குறிப்பு

இல, 43/20, நுககஹ பிளேஸ், பிளியன்தல வீதி, மஹரகமையில் வசிக்கும் இவர் பௌத்த மதத்தைச் சேர்ந்தவர்,  
- சுனில் ஹந்துன்நெத்தி
# திணிவுக் காப்பு விதி

மூடிய தொகுதி ஒன்றில் நடைபெறும் வேதியியல் தாக்கங்களில் பங்குகொள்ளும் தாக்கிகளின் மொத்த திணிவானது தாக்கத்தின் போது கிடைக்கும் விளைவுகளின் மொத்த திணிவுக்கு சமனாகக் காணப்படும் என்பது **திணிவு மாறா விதி** அல்லது **திணிவுக்காப்பு விதி** எனப்படும். இதன் படி தாக்கிகளின் மொத்தத் திணிவு விளைவுகளின் மொத்தத் திணிவுக்குச் சமனாகக் காணப்படும். திணிவுக் காப்பு விதியைப் பிரான்சு நாட்டு அறிவியலாளரான அன்ரனி லாவோசியர் முன்மொழிந்தார்.  
இவ்விதி மூலம் கூறப்படுவது: ஒரு இரசாயனத் தாக்கத்தின் போது புதிதாக அணுக்கள் உருவாகுவதோ அல்லது அழிவடைவதோ இடம்பெறாது. அணுக்கள் மீள் ஒழுங்கு செய்யப்படுதலே இடம்பெறுகிறது. இதன் காரணமாக திணிவில் எந்தவொரு மாற்றமும் இடம்பெறாது.
# திணிவுக் காப்பு விதி

## வரலாறு

திணிவுக் காப்பு விதியை முதன்முதலில் ஒரு கோட்பாடாக வெளியிட்டவர் அன்டணி லவோசியர்(1743–1794). ஆயினும் இது பற்றி 1748இல் மைக்கேயில் லொமோனோசோவ் (1711–1765) இதற்குச் சமமான கருத்தை வெளியிட்டதாகவும் அதைப் பரிசோதனை ரீதியில் உறுதிப்படுத்தியதாகவும் கூறப்படுகிறது.
# அம்பாசமுத்திரம் வட்டம்

** அம்பாசமுத்திரம் வட்டம்** , தமிழ்நாட்டின் திருநெல்வேலி மாவட்டத்தில் உள்ள 8 வருவாய் வட்டங்களில் ஒன்றாகும். கி.பி.1861 வரை பிரம்மதேசம் என்ற ஊரே அம்பாசமுத்திரம் வட்டத்தின் தலைநகராக இருந்தது. அதன் பின்புதான் அம்பாசமுத்திரம் வட்டத்தின் தலைநகராயிற்று. இதன் வட்டாட்சியர் அலுவலகம் அம்பாசமுத்திரத்தில் உள்ளது.  
இந்த வட்டத்தின் கீழ் கடையம், ஆழ்வார்குறிச்சி, சிங்கம்பட்டி, அம்பாசமுத்திரம் என 4 குறுவட்ட ங்களும், 54 வருவாய் கிராமங்களும் உள்ளன.  
இவ்வட்டத்தில் அம்பாசமுத்திரம் ஊராட்சி ஒன்றியம் மற்றும் கடையம் ஊராட்சி ஒன்றியம் உள்ளது.
# அம்பாசமுத்திரம் வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை பரம்பல் பின்வருமாறு உள்ளது:
- மக்கள்தொகை = 428,031
- ஆண்கள் = 210,447
- பெண்கள் = 217,584
- குடும்பங்கள் = 116,698
- கிராமப்புற மக்கள்தொகை % = 42.7%
- எழுத்தறிவு = 85.33%
- பாலின விகிதம் = 1,000 ஆண்களுக்கு, 1,034 பெண்கள்
- 6 வயதிற்குட்பட்ட குழந்தைகள் = 43962
- குழந்தைகள் பாலின விகிதம் = 1000 ஆண் குழந்தைகளுக்கு, 960 பெண் குழந்தைகள்
- பட்டியல் சமூகத்தினரும், பட்டியல் பழங்குடியினரும் = 75,049 மற்றும் 1,643
# அம்பாசமுத்திரம் வட்டம்

## மக்கள்தொகை பரம்பல்

### சமயம்

- இந்துக்கள் = 80.41%
- இசுலாமியர்கள் = 8.72%
- கிறித்தவர்கள் = 10.68%
- பிறர்= 0.18%
# பி. அரிசன்

**பி. ஹரிஸன்** (*P. Harrison*, பிறப்பு: சூலை 24 1964), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சிசார்பில் அநுராதபுர மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.
# பி. அரிசன்

## வாழ்க்கைக் குறிப்பு

பிரதான வீதி, மரதன்கடவலயில் வசிக்கும் இவர் பௌத்த மதத்தைச் சேர்ந்தவர்,  
- பி. ஹரிஸன்
# துர்க்கா கணபதி

**துர்க்கா கணபதி** விநாயகரின் முப்பத்து இரண்டு திருவுருவங்களில் 31வது திருவுருவம் ஆகும்.
# துர்க்கா கணபதி

## திருவுருவ அமைப்பு

சுட்ட பசும்பொன்னிறம், எட்டுக் கை, பெரியமேனி, அங்குசம், பாணம், அட்சமாலை, தந்தம் இவற்றை வலது கைகளில் ஏந்தியவர். பாசம், வில், கொடி, நாவற்பழம் இவற்றை இடது கைகளில் உடையவர். செந்நிற ஆடையுடன் விளங்குபவர்.  
கோவை மாவட்டம், பிளிச்சி ஊராட்சி, சாந்திமேடு ஸ்ரீ அங்காளம்மன்புரத்தில் அருள்மிகு ஸ்ரீ துர்கா கணபதி கோவிலில் எட்டு கரங்களுடன் பெரிய தொந்தியுடன் பிரம்மாண்டமாக துர்கா கணபதி காட்சி தந்து அருள்பாளிக்கிறார்.
# ஜயரத்ன ஹேரத்

**ஜயரத்ன ஹேரத்** (Jayarathna Herath), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணிசார்பில் குருநாகலை மாவட்டத்திலிருந்து மக்களால் தெரிவு செய்யப்பட்ட உறுப்பினர். கைத்தொழில் மற்றும் வர்த்தகத் துறைப் பிரதி அமைச்சர். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.
# ஜயரத்ன ஹேரத்

## வாழ்க்கைக் குறிப்பு

இல, 165, வன்துராகலை, குருநாகலையில் வசிக்கும் இவர் பௌத்த மதத்தைச் சேர்ந்தவர்,  
- ஜயரத்ன ஹேரத்
# தெய்வச் சேக்கிழார் (சிற்றிதழ்)

| *தெய்வச் சேக்கிழார்* |  |
| --- | --- |
| **வெளியீட்டாளர்** | ச. மீனாட்சி |
| **இதழாசிரியர்** |  |
| **வகை** | சைவ சமயக்
கலை இலக்கியத் திங்களிதழ் |
| **வெளியீட்டு சுழற்சி** | மாதம் ஒரு முறை |
| **முதல் இதழ்** |  |
| **நிறுவனம்** |  |
| **நகரம்** | காஞ்சிபுரம் |
| **மாநிலம்** | தமிழ்நாடு |
| **நாடு** | இந்தியா |
| **தொடர்பு முகவரி** | தெய்வச் சேக்கிழார் மாத இதழ்
9/5, திருப்புக்கடல் தெரு,
பெரிய காஞ்சிபுரம் - 631 502,
தமிழ்நாடு,
இந்தியா |
| **வலைப்பக்கம்** | } |  
தமிழகத்திலிருந்து வெளிவரும் பல சிற்றிதழ்களில் **தெய்வச் சேக்கிழார்** மாத இதழும் ஒன்று. பெரிய காஞ்சிபுரம் நகரில் இருந்து வெளியாகும் இந்த இதழின் வெளியீட்டாளராக ச. மீனாட்சி என்பவர் இருந்து வருகிறார். இருபது ஆண்டுகளாக வெளியாகிக் கொண்டிருக்கும் இந்த இதழில் சைவ சமயக் கருத்துக்களைக் கொண்ட பல தகவல்கள் இடம் பெற்று வருகின்றன.
# எம். எல். ஏ. எம். ஹிஸ்புல்லா

**எம். எல். ஏ. எம். ஹிஸ்புல்லா** (M.L.A.M. Hizbullah, பிறப்பு: பிப்ரவரி 2 1963), இலங்கை அரசியல்வாதி. இவர் இலங்கை ஜனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணிசார்பில் மட்டக்களப்புமாவட்டத்திலிருந்து மக்களால் தெரிவு செய்யப்பட்ட உறுப்பினர். முன்னாள் சிறுவர் அபிவிருத்தி மற்றும் மகளீர் விவகார பிரதி அமைச்சர்.
# எம். எல். ஏ. எம். ஹிஸ்புல்லா

## வாழ்க்கைக் குறிப்பு

இல, 10/18, லேக் ரைவ், கொழும்பு 08 இல் வசிக்கும் இவர் இசுலாம் மதத்தைச் சேர்ந்தவர்.  
- எம். எல். ஏ. எம். ஹிஸ்புல்லா
# கபீர் ஹாசிம்

**கபீர் ஹாசிம்** (Kabir Hashim, பிறப்பு: மே 19, 1959), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சிசார்பில் கேகாலை மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004), ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.
# கபீர் ஹாசிம்

## வாழ்க்கைக் குறிப்பு

இல, 22, அவுஸ்டேன் பிளேஸ், கொழும்பு 08 இல் வசிக்கும் இவர் இசுலாம் மதத்தைச் சேர்ந்தவர்,  
- கபீர் ஹாசிம்
# மடொல் தூவ

**மடொல் தூவ** எனப்படுவது 1947 இல் மார்ட்டின் விக்கிரமசிங்கவினால் எழுதப்பட்ட ஒரு சிறுவர் சிங்கள புதினமாகும். புதினத்தின் கதை குறும்புமிக்க உபாலி கினிவெல்ல மற்றும் அவன் நண்பர்களைச்சுற்றி இலங்கையின் தெற்குக் கரையோரத்தில் 1890இல் நடப்பது போன்று அமைக்கப்பட்டுள்ளது. பின்பு உபாலியும் அவன் நண்பன் ஜின்னாவும் ஒரு மக்கள்அரவம் அற்ற தீவிற்கு செல்வது போன்ற அமைகின்றது.1976 இல் இந்தப் புதினம் ஒரு திரைப்படமாகவும் வெளியிடப்பட்டது.  
இந்தப் புதினத்தின் வெற்றியைத் தொடர்ந்து தமிழ், ஆங்கிலம், சீனம், ருசிய மொழி, ஜப்பானிய மொழி, ரோமேனியா, பல்கேரியா ஆகிய மொழிகளிற்கு மொழிபெயர்க்கப்பட்டது.
# எச். எம். எம். ஹரீஸ்

**எச். எம். எம். ஹரீஸ் ** (H. M. M. Harees, பிறப்பு: செப்டம்பர் 6, 1971), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சிசார்பில் திகாமடுல்லை மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 12வது நாடாளுமன்ற (2001),த்திலும் பிரதிநிதியாகத் தெரிவுசெய்யப்பட்டிருந்தார்.
# எச். எம். எம். ஹரீஸ்

## வாழ்க்கைக் குறிப்பு

இல, 35, தம்மானந்தா வீதி, மவுன்ட் லெவினியாவில் வசிக்கும் இவர் இசுலாம் மதத்தைச் சேர்ந்தவர், ஒரு சட்டத்தரணியும் கூட  
- எச். எம். எம். ஹரீஸ்
# தொழிற்கல்வி ஆசிரியர் (தமிழ்நாடு)

தமிழ்நாட்டிலுள்ள உயர்நிலை மற்றும் மேல்நிலைப்பள்ளிகளில் ஆறு முதல் எட்டு வகுப்புகள் வரை தையல், ஓவியம், விவசாயம், தச்சு, நெசவு போன்ற கைத்தொழில்களைக் கற்றுத் தரும் ஆசிரியர்கள் **தொழிற்கல்வி ஆசிரியர்** என்று அழைக்கப்படுகின்றனர். சில நடுநிலைப் பள்ளிகளிலும் தொழிற்கல்வி ஆசிரியர்கள் நியமிக்கப்பட்டுள்ளனர். குறிப்பிட்ட கைத்தொழிலில் தொழிற்கல்வி ஆசிரியர் சான்றிதழ் பயிற்சி பெற்றவர்கள் இந்தப் பணிக்கு நியமிக்கப்படுகின்றனர். இவர்கள் பள்ளிகளில் இடைநிலை ஆசிரியர்கள் நிலையில் உள்ளனர்.
# படிமம்:MadolDoova.jpg

## Fair use in Madol Doova

Though this image is subject to copyright, its use is covered by the U.S. fair use laws because:
1. It's a low resolution copy of a book cover.
1. It doesn't limit the copyright owner's rights to sell the book in any way, in fact, it may encourage sales.
1. Because of the low resolution, copies could not be used to make illegal copies of the book cover.
1. The image is itself a subject of discussion in the article or used in the infobox thereof.
1. The image is significant because it was made by a famous artist.
# படிமம்:MadolDoova.jpg

## Source

1. Derived from a digital capture (scan/photo) of the book cover (creator of this digital version is irrelevant as the copyright in all equivalent images is still held by the same party). Copyright held by the news company or the artist. Claimed as fair use regardless.
# இதயவியல்

**இதயவியல்** (cardiology) என்பது மருத்துவத்தின் ஒரு பிரிவாகும். இதய பிறவிக்கோளாறு, முடியுருநாடி நோய்கள், இதயச்செயலிழப்பு, இதய அடைப்பிதழ் நோய்கள், இதய மின்உடலியங்கியல் போன்ற இதயம் தொடர்பான கல்வியறிவும் பயிற்சியும் இப்பிரிவின் கீழ் வழங்கப்படுகின்றது. இப்பிரிவில் சிறப்புப் பயிற்சிபெற்ற மருத்துவர் இதயவியலாளர் (cardiologist) என அழைக்கப்படுகின்றார்.  
இதயவியலாளர் அல்லது இதய நோய் நிபுணர் இதயம் தொடர்பான நோய்களுக்கு அறுவை இன்றிய சிகிச்சை அளிப்பவர் ஆவார். மார்பெலும்பை வெட்டி இதயத்தில் அறுவைச்சிகிச்சை மேற்கொள்வோர் இதய அறுவைச்சிகிச்சை நிபுணர் எனப்படுவர்.
இதய நோய் ஒரு கொடுமை யான் நோய் (testing)
# இதயவியல்

## இதய நோய்கள்

இதயவியலில் இயல்பான இதயத்தின் நிலைப்பாடும் இயல்புநிலையில் இருந்து வேறுபடும் சந்தர்ப்பங்களும் கருதப்படுகின்றன.
# இதயவியல்

## இதய நோய்கள்

### முடியுரு நாடியில் ஏற்படும் கோளாறுகள்

இதயத்தின் சுருங்கி விரியும் தொழிற்பாடு மூலம் உடலின் அனைத்துப் பாகங்களுக்கும் தமனிகள் மூலம் குருதி விநியோகம் செய்யப்படுகின்றது, இந்நிலையில் இதயத்துக்கும் குருதியை வழங்க ஒரு தமனி உள்ளது, அது முடியுருநாடி எனப்படும், இதயத்தின் தசைகளுக்கு ஊட்டச்சத்துக்களையும் ஒட்சிசனையும் வழங்குவதன் மூலம் இதயத்தின் தொழிற்பாட்டைப் பேணிக்காக்கின்றது. இந்த முடியுருநாடியில் அடைப்புகள் ஏற்படும் போது நோய்கள் உண்டாகின்றன.
கடிய முடியுருக் கூட்டறிகுறிக்குள் (Acute coronary syndrome)
திடீரெனத் தோன்றும் சிலவகை மாரடைப்பு நோய்கள் அடங்கும், இவை மின்னிதய வரைபின் மூலம் வேறுபடுத்தி அறியப்படுகின்றன.
கூழ்மைத் தடிப்பு (Atherosclerosis) தமனிகளின் உட்புறப்படையில் படியும் கொழுப்பால் ஏற்படும் நோய். இதனால் தமனிகளின் உட்புறம் தடிப்பு அடைகின்றது. சில சந்தர்ப்பங்களில் இப்பகுதிகள் வெடித்து குருதி உறைதல் ஏற்படுவதால் மேலும் தீயதாகின்றது. இச்செயல்கள் முடியுரு நாடியில் நடைபெறும் போது மார்பக நெறிப்பு (Angina pectoris ) தொடக்கம் மாரடைப்பு வரையிலான கோளாறுகள் உண்டாகின்றன.
# இதயவியல்

## இதய நோய்கள்

### இதயத் துடிப்பு ஒழுங்கீனம்

இதயம் ஒழுங்கீனமாகத் துடிப்பதில் இருந்து முற்றிலும் நின்று விடுவது வரை உள்ள சந்தர்ப்பங்கள் வெவ்வேறு காரணிகளால் உண்டாகின்றன. உதாரணமாக மாரடைப்பு ஏற்பட்ட ஒருவருக்கு இதயத் தசை இறப்பினால் அது துடிக்கும் தன்மையில் மாற்றம் ஏற்படுகின்றது. இச்சந்தர்ப்பங்கள் இலயமின்மை (arrhythmia) என்று அழைக்கப்படும்.
# தொல்காப்பியம் மொழிமரபுச் செய்திகள்

**தொல்காப்பியம்** மூன்று அதிகாரங்கள் கொண்டது. அதில் முதலாவதாக எழுத்ததிகாரம் அமைந்துள்ளது. இதில் ஒன்பது இயல்கள் இடம்பெற்றுள்ளன. அவற்றில் இரண்டாவதாக உள்ள இயல் மொழிமரபு. இந்த இயலில் 49 நூற்பாக்கள் இடம்பெற்றுள்ளன.  
இங்கே மொழி என்றால் சொல்லென்று பொருள். பேசப்படுவது மொழி. அதற்கு எழுத்து வடிவமும் உருவாக்கிக்கொண்டுள்ளோம். பேசும்போது எழுத்து எழுத்தாகப் பேசுவதில்லை. சொல் சொல்லாக இணைத்துத்தான் பேசுகிறோம். எனவே மொழிவது சொல்லாகிறது.எனவே இங்கு மொழி என்பது மொழியப்படும் சொல்லைக் குறிக்கும்.  
மரபு என்பது இங்கு முன்னோரைப் பின்பற்றும் வழக்கத்தைக் குறிக்கும்.  
முதலாவது இயலில் முதலெழுத்துகள் விளக்கப்பட்டன. இந்த இரண்டாது இயலில் சார்பெழுத்துகள், மொழிமுதல் எழுத்துகள், மொழியிறுதி எழுத்துகள் விளக்கப்படுகின்றன.
# தொல்காப்பியம் மொழிமரபுச் செய்திகள்

## செய்திகள்

### மொழி வகைப்பாடு (3 நிலை)

:ஓரெழுத்தொருமொழி - இரண்டு மாத்திரையின் மிகாதவை
::ஆ, பூ, கா, து, நொ போன்று தனியெழுத்து நிலையில் பொருள் தரும் சொற்களை ஓரெழுத்தொருமொழி என்றனர்.
::"இவற்றில் 'கா' காட்டைக் குறிக்கும்போது பெயர்ச்சொல்.
::காப்பாற்று என்னும் பொருள் தரும்போது வினைச்சொல்.
::'உண்கா கொற்றா' என்பதில் உள்ள கா இடைச்சொல்.  
::குறில் உயிரெழுத்து ஐந்தில் எதுவும் தனிதொழி ஆகாது.
::(உயிர்மெய் குறிலில் து, நொ இரண்டு எழுத்து தனிமொழி ஆகும்)
:ஈரெழுத்தொருமொழி - இரண்டு மாத்திரையின் மிகாதவை
::மண், மணி
:இரண்டு இறந்து இசைக்கும் தொடர்மொழி - இரண்டு மாத்திரையின் மிக்கவை
::மலர், தேன்
# தொல்காப்பியம் மொழிமரபுச் செய்திகள்

## செய்திகள்

### சார்பெழுத்துகள்

#### குற்றியலுகரம்

:மொழியில் மாத்திரை குறைந்து ஒலிக்கும் உகரம் குற்றியலுகரம் எனப்படும்.
:அவை வல்லின எழுத்தின்மேல் ஏறி ஊர்ந்துவரும்.  
:மொழியின் இறுதியில் வரும் - **நாகு, வரகு**
:மொழியின் இடையில் வரும் - செக்குக்கணை, சுக்குக்கோடு (சுக்குப்பொடி என்னும்போது வரும் 'கு' குற்றியலுகரம் அன்று)
# தொல்காப்பியம் மொழிமரபுச் செய்திகள்

## செய்திகள்

### சார்பெழுத்துகள்

#### குற்றியலிகரம்

: குற்றியலுகரத்தில் முடியும் சொல்லை அடுத்து 'யா' எழுத்தில் தொடங்கும் சொல் வந்தால் நிலைமொழியில் உள்ள குற்றியலுகரமானது குற்றியலிகரமாக மாறும்.
:: **வரகியாது** (வரகு+யாது)
:'யா' என்னும் உரையசைக்கிளவி முன்
::**கேண்மியா** (கேளும்<கேண்ம்+யா)
:இதில் வியப்பு
::**கதவியாது** (கதவு+யாது)
::**பேரியாறு** (பெரிய<பேர்+யாறு)
# தொல்காப்பியம் மொழிமரபுச் செய்திகள்

## செய்திகள்

### சார்பெழுத்துகள்

#### ஆய்தம்

1. மொழியிடை ஆய்தம் - **எஃகு, கஃசு** (தொடி எடையில் நான்கில் ஒருபங்கு - நிறுத்தலளவைப் பெயர்)
1. புணரியல் ஆய்தம் - **கஃறீது** (கல்+தீது), மஃடீது (மண்+தீது)
1. உருநோக்கு ஆய்தம் - மண் **கஃறென்றது** (மண் கல் போல் கெட்டியாயிற்று)
1. இசைநாக்கு ஆய்தம் - அருவி **கஃறென்றது** (அருவி 'கல்' என ஒலித்தது)  
- அஃகல் - இது முற்றாய்தம்.
# தொல்காப்பியம் மொழிமரபுச் செய்திகள்

## செய்திகள்

### சார்பெழுத்துகள்

#### உயிரளபெடை

:பாடலில் இசை குன்றும் மொழியில் இசையைக் கூட்டித் தருவதற்காக ஒத்த குறிலெழுத்து உடனிற்கும். இதற்கு உயிரளபெடை என்று பெயர்.  
:**ஓஒ** இனிதே எமக்கிந்நோய் செதகண்
:**தாஅ**ம் இதற்பட் டது. <small>- திருக்குறள் 1176</small>  
:'ஐ' எழுத்து 'ஐஇ' என இகரம் பெற்று அளபெடுக்கும்.
:'ஔ' எழுத்து 'ஔஉ' என உகரம் பெற்று அளபெடுக்கும்.
# தொல்காப்பியம் மொழிமரபுச் செய்திகள்

## செய்திகள்

### சார்பெழுத்துகள்

#### மகரக்குறுக்கம்

- போன்ம் - செய்யுள் இறுதிப் போலி இறுதியில் ஈரொற்று.
- போன்ம் - என்பதில் உள்ள 'ம்' தன் அரை மாத்திரையில் குறுகும்.
# தொல்காப்பியம் மொழிமரபுச் செய்திகள்

## செய்திகள்

### ஈரொற்றுப் பெறுதல்

- வேய்க்குறை, வேய்ங்குறை எனப் புணர்ச்சியில் ஈரொற்று பெறும். (சிதை, தலை, புறம் என்பன போன்றவற்றிலும் இரண்டு ஒற்று வரும்)
- வேர்க்குறை, வேர்ங்குறை எனப் புணர்ச்சியில் ஈரொற்று பெறும். (சிதை, தலை, புறம் என்பன போன்றவற்றிலும் இரண்டு ஒற்று வரும்)
- வீழ்க்குறை, வீழ்ங்குறை எனப் புணர்ச்சியில் ஈரொற்று பெறும். (சிதை, தலை, புறம் என்பன போன்றவற்றிலும் இரண்டு ஒற்று வரும்)
# தொல்காப்பியம் மொழிமரபுச் செய்திகள்

## செய்திகள்

### எழுத்துப்போலி

1. 'ஐ' என்பதை 'அஇ' என்று எழுதுவர்.
1. 'ஔ' என்பதை 'அஉ' என்று எழுதுவர்.
# தொல்காப்பியம் மொழிமரபுச் செய்திகள்

## செய்திகள்

### எழுத்துப்போலி

#### ஐகாரக் குறுக்கம்

'ஐ' என்பதை 'அய்' என்று எழுதுவர். இப்படி எழுதுவது எழுத்துப்போலி.
:'ஐயர்' என எழுதும்போது 'ஐ' எழுத்துக்கு இரண்டு மாத்திரை.
:'அய்யர்' என எழுதும்போது ஒன்றரை மாத்திரை.
# தொல்காப்பியம் மொழிமரபுச் செய்திகள்

## செய்திகள்

### எழுத்துப்போலி

#### ஔகாரக் குறுக்கம்

'ஔ' என்பதை 'அவ்' என்று எழுதுவர். இப்படி எழுதுவது எழுத்துப்போலி.
:'ஔவை' என எழுதும்போது 'ஔ' எழுத்துக்கு இரண்டு மாத்திரை.
:'அவ்வை' என எழுதும்போது ஒன்றரை மாத்திரை.
# தொல்காப்பியம் மொழிமரபுச் செய்திகள்

## செய்திகள்

### எழுத்துப்போலி

#### மகரக்குறுக்கம்

:'போலும்' என்னும் சொல் செய்யுளில் 'போன்ம்' என வரும். இவ்வாறு வரும்போது 'ம்' எழுத்துக்குக் கால்மாத்திரை.
# தொல்காப்பியம் மொழிமரபுச் செய்திகள்

## செய்திகள்

### எழுத்துப்போலி

#### மகரமாக மயங்காத னகர-இறுதி அஃறிணைப் பெயர்கள்

1.உகின், 2.செகின், 3.விழன், 4.பயின், 5.அழன், 6.புழன், 7.குயின், 8.கடான், 9.வயான் ஆகியவை அந்த 9 சொற்கள் என்று இளம்பூரணர் எடுத்துக்காட்டுகிறார். இவற்றில் உகின் என்னும் சொல்லை விட்டுவிட்டு *எகின் என்னும் சொல்லைச் சேர்த்துக் நச்சினார்க்கினியர் குறிப்பிடுகிறார்.